CELEX: 62009TN0395
Language: hu
Date: 2009-10-06 00:00:00
Title: T-395/09. sz. ügy: 2009. október 6-án benyújtott kereset — Arques Industries kontra Bizottság

5.12.2009   
            
            
               HU
            
            
               Az Európai Unió Hivatalos Lapja
            
            
               C 297/27
            
         2009. október 6-án benyújtott kereset — Arques Industries kontra Bizottság
   (T-395/09. sz. ügy)
   2009/C 297/40
   Az eljárás nyelve: német
   
      Felek
   
   
      Felperes: Arques Industries AG (Starnberg, Németország) (képviselők: C. Grave, B. Meyring és A. Scheidtmann ügyvédek)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság semmisítse meg a COMP/39.396 — kálciumkarbid-ügyben 2009. július 22-én hozott C(2009) 5791 végleges bizottsági határozat 1., 2., 3. és 4. cikkét abban a részében, amelyben a felperes a határozat címzettje;
            
         
               —
            
            
               másodlagosan, az Elsőfokú Bíróság csökkentse a határozat 2. cikkének f) pontja szerint a felperessel szemben kiszabott bírságot;
            
         
               —
            
            
               másodlagosan, az Elsőfokú Bíróság semmisítse meg a határozat 1. és 3. cikkét a felperest érintő részében, és
            
         
               —
            
            
               az Elsőfokú Bíróság a Bizottságot kötelezze a költségek viselésére.
            
         
      Jogalapok és fontosabb érvek
   
   A felperes a COMP/F/39.396 — „kálciumkarbid- és magnéziumalapú reagensek az acél- és a földgázágazatban”-ügyben 2009. július 22-én hozott C(2009) 5791 végleges bizottsági határozatot vitatja. A megtámadott határozatban az EK 81. cikk, valamint az EGT-Megállapodás 53. cikkének megsértése miatt bírságot szabtak ki a felperessel szemben. A felperes a Bizottság álláspontja szerint egységes és folyamatos jogsértésben vett részt az EGT-ben — Spanyolországon, Portugálián, Írországon és az Egyesült Királyságon kívül — a kálciumkarbid- és magnéziumszektorban, amely jogsértés a piac felosztásában, a kvótákra vonatkozó megállapodásokban, az ügyfelek felosztásában, árrögzítésben, valamint az árakra, az ügyfelekre és az eladási mennyiségekre vonatkozó bizalmas információk cseréjében állt.
   Keresete alátámasztására a felperes nyolc jogalapot terjeszt elő, amelyeket három részben fejt ki.
   Az első részben a felperes a megtámadott határozat megsemmisítését kéri, amennyiben az a felperesnek az SKW Stahl-Metallurgie GmbH magatartásáért való együttes és egyetemleges felelősségét állapítja meg, és erre vonatkozóan a következő jogalapokra hivatkozik:
   
               —
            
            
               az EK 81. cikk (1) bekezdés és az 1/2003/EK rendelet (1) 23. cikke (2) bekezdésének téves alkalmazása, amennyiben a Bizottság a felperest az SKW Stahl-Metallurgie GmbH-val egyetemlegesen vonta felelősségre;
            
         
               —
            
            
               az EK 253. cikk megsértése, mivel a Bizottság mérlegelési jogköre gyakorlását a felperest mint korábbi anyavállalatot terhelő felelősségre vonatkozóan nem indokolta meg;
            
         
               —
            
            
               az EK 81. cikk téves alkalmazása, mivel az alperes tévesen alkalmazta a jogot, amikor egységes és folyamatos jogsértést állapított meg.
            
         A második részben a felperes másodlagosan a vele szemben kiszabott bírság mérséklését kéri, és erre vonatkozóan a következő jogalapokat adja elő:
   
               —
            
            
               az EK 253. cikk megsértése, mivel a megtámadott határozat a bírság összegére vonatkozóan önmagának is ellentmond;
            
         
               —
            
            
               az 1/2003 rendelet 23. cikkének megsértése, mivel a Bizottság a jogsértés súlyát és időtartamát tévesen ítélte meg;
            
         
               —
            
            
               az egyenlő bánásmód általános elvének megsértése a jogsértésnek a Bizottság által megállapított súlya és időtartama tekintetében;
            
         
               —
            
            
               az 1/2003 rendelet 23. cikkének megsértése, mivel az alperes nem vette enyhítő körülményként figyelembe, hogy a felperes a Bizottság megállapításait a közigazgatási eljárásban kifejezetten nem vitatta.
            
         A harmadik részben a felperes a megtámadott határozat 1. és 3. cikke őt érintő részének megsemmisítését kéri, mivel azok az EK 81. cikk és az 1/2003 rendelet 7. cikkének téves alkalmazásán alapulnak, és sértik az EK 253. cikket.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o.; magyar nyelvű különkiadás 8. fejezet, 2. kötet, 205. o.).